**preludiul nopții**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

preludiul nopții

când din deal coboară seara,

cu-a ei moale-ntunecare,

prin păduri, pe vreo cărare,

să bea apă din izvor,

vine tiptil, pășind ușor,

căprioara!

soarele și el se-ascunde

dincolo de deal, sub coamă,

pregătind o noapte calmă,

numai lacul se-nfioară

de-a vântului bătaie rară,

peste unde!

în orășelul meu cochet,

când noaptea-ncepe să se lase,

se aprind lumini în case,

și-un flăcău la colț de stradă,

ascunde să nu se vadă,

un buchet!

chiar și tu te pregătești

să intri cu mine-n noapte,

alintând-mă cu șoapte,

trezind în mine tainic dor

când îmi spui încetișor,

că mă iubești!